ddrg/super_eurlex huggingface dataset:
Osebni podatki, ki jih država članica pridobi v skladu s to uredbo, se ne bi smeli prenesti v nobeno tretjo državo ali se ji dati na voljo. Z odstopanjem od tega pravila bi moralo biti mogoče takšne osebne podatke prenesti v tretjo državo, kadar za prenos veljajo strogi pogoji in je to potrebno v posameznih primerih za pomoč pri identifikaciji državljana tretje države za namene njegove vrnitve. Prenos kakršnih koli osebnih podatkov v tretje države bi se moral izvesti v skladu z Uredbo (EU) 2016/679 Evropskega parlamenta in Sveta (7) in s soglasjem države članice, ki je izdala razpis ukrepa. Vendar je treba opozoriti, da za tretje države vrnitve pogosto ne veljajo sklepi o ustreznosti, ki jih je Komisija sprejela v skladu s členom 45 Uredbe (EU) 2016/679. Poleg tega kljub obsežnim prizadevanjem Unije, da bi vzpostavila sodelovanje z glavnimi državami izvora nezakonito prebivajočih državljanov tretjih držav, za katere velja obveznost vrnitve, ni bilo mogoče zagotoviti, da bi takšne tretje države sistematično izpolnjevale obveznost ponovnega sprejema svojih državljanov, ki jo določa mednarodno pravo. Sporazumi o ponovnem sprejemu, ki so jih sklenile ali o katerih se pogajajo Unija ali države članice in ki zagotavljajo ustrezne zaščitne ukrepe za prenos podatkov v tretje države v skladu s členom 46 Uredbe (EU) 2016/679, zajemajo omejeno število takšnih tretjih držav.

Sklenitev morebitnih novih sporazumov je še naprej vprašljiva. V teh okoliščinah in kot izjema od zahteve za sklep o ustreznosti ali ustrezne zaščitne ukrepe bi moral biti prenos osebnih podatkov organom tretjih držav v skladu s to uredbo dovoljen za namene izvajanja politike vračanja Unije. Omogočiti bi se morala uporaba odstopanja iz člena 49 Uredbe (EU) 2016/679, če so izpolnjeni pogoji iz navedenega člena. V skladu s členom 57 navedene uredbe bi morali izvajanje navedene uredbe, vključno kar zadeva prenose osebnih podatkov v tretje države v skladu s to uredbo, spremljati neodvisni nadzorni organi.
IZVEDBENA UREDBA KOMISIJE (EU) 2018/1966

z dne 6. decembra 2018

o zaščiti iz člena 99 Uredbe (EU) št. 1308/2013 Evropskega parlamenta in Sveta za ime „Uhlen Laubach“ (ZOP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je v skladu s členom 97(2) in (3) Uredbe (EU) št. 1308/2013 proučila vlogo Nemčije za zaščito imena „Uhlen Laubach“ in jo objavila v Uradnem listu Evropske unije (2).

(2) Komisija ni prejela nobenega ugovora v skladu s členom 98 Uredbe (EU) št. 1308/2013.

(3) V skladu s členom 99 Uredbe (EU) št. 1308/2013 bi bilo treba ime „Uhlen Laubach“ zaščititi in ga vpisati v register iz člena 104 navedene uredbe.

(4) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Ime „Uhlen Laubach“ (ZOP) se zaščiti.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 6. decembra 2018 Za Komisijo V imenu predsednika Phil HOGAN Član Komisije

(1) UL L 347, 20.12.2013, str. 671.

(2) UL C 277, 7.8.2018, str. 13.
Bakreni kabelski konektorji (t. i. moški ali ženski tip) za napetost do največ 1 000 V. Izdelek ima na eni strani bodisi vtič (t. i. moški tip konektorja) bodisi vtičnico (t. i. ženski tip konektorja), na drugi pa spojno napravo v obliki vpenjala, obloženega s slojem izolirnega materiala. Izdelek se uporablja za povezovanje žic ali kablov, razen koaksialnih kablov. Izdelek omogoča povezavo brez uporabe kakršnih koli orodij z vpetjem „moškega“ konektorja v „ženski“ konektor. Glej sliko (*1).

8536 69 90
Izolirani kabli (tako imenovani kabli „stack“) različnih dolžin s konektorji na obeh straneh. Vsak kabel je sestavljen iz 32 posameznih izoliranih vodnikov za napetost do vključno 1 000 V, povezanih v 16 obloženih dvojnih snopov, ki niso zaviti. Ti dvojni snopi so prevlečeni s kovinsko folijo in kovinskimi nitmi. Kabli povezujejo stikala, povezana v stikališča, ki se uporabljajo v telekomunikacijskih omrežjih (lokalna omrežja (LAN)). Omogočajo dvosmerni prenos podatkov med stikali prek tehnologije Ethernet. Kabli nimajo dodatnih funkcij (na primer za dobavo električne energije). Glej sliko (*1).

8544 42 10
Proizvod, ki vsebuje naslednje sestavine (v mas. %):

1517 90 99
IZVEDBENA UREDBA KOMISIJE (EU) 2018/1692

z dne 5. novembra 2018

o odobritvi spremembe specifikacije proizvoda za zaščiteno označbo porekla ali zaščiteno geografsko označbo („Tacoronte-Acentejo“ (ZOP))

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 99 Uredbe,

ob upoštevanju naslednjega:

(1) Komisija je preučila vlogo za odobritev spremembe specifikacije proizvoda za zaščiteno označbo porekla „Tacoronte-Acentejo“, ki jo je Španija poslala v skladu s členom 105 Uredbe (EU) št. 1308/2013.

(2) Komisija je objavila vlogo za odobritev spremembe specifikacije proizvoda v Uradnem listu Evropske unije, kot zahteva člen 97(3) Uredbe (EU) št. 1308/2013 (2).

(3) Komisija ni prejela nobenega ugovora v skladu s členom 98 Uredbe (EU) št. 1308/2013.

(4) Spremembo specifikacije proizvoda bi bilo zato treba odobriti v skladu s členom 99 Uredbe (EU) št. 1308/2013.

(5) Ukrepi iz te uredbe so v skladu z mnenjem Odbora za skupno ureditev kmetijskih trgov –

SPREJELA NASLEDNJO UREDBO:

Člen 1 Sprememba specifikacije proizvoda, objavljena v Uradnem listu Evropske unije v zvezi z imenom „Tacoronte-Acentejo“ (ZOP), se odobri.

Člen 2 Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 5. novembra 2018 Za Komisijo V imenu predsednika Phil HOGAN Član Komisije

(1) UL L 347, 20.12.2013, str. 671.

(2) UL C 272, 3.8.2018, str. 3.
(9)

Za izvajanje te uredbe in za zagotovitev čim večje pravne varnosti v Uniji bi bilo treba javnosti razkriti imena in druge ustrezne podatke o fizičnih in pravnih osebah, subjektih in organih, katerih sredstva in gospodarske vire je treba v skladu s to uredbo zamrzniti. Vsaka obdelava osebnih podatkov bi morala biti skladna z Uredbo (EU) 2016/679 Evropskega parlamenta in Sveta (2) in Uredbo (ES) št. 45/2001 Evropskega parlamenta in Sveta (3).
4.

Nosilci dejavnosti poslovanja s krmo zaradi morebitnih tveganj, ki izhajajo iz uporabe dodatka in premiksov, za uporabnike določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
Člen 9

Roki, ki jih morajo upoštevati izdajatelji in posredniki pri korporacijskih dogodkih in v postopkih za identifikacijo delničarjev

2. Kadar posrednik obdeluje in posreduje informacije o korporacijskih dogodkih, po potrebi zagotovi, da imajo delničarji na voljo dovolj časa, da se odzovejo na prejete informacije, da upoštevajo izdajateljev rok ali referenčni datum.

Prvi posrednik in vsak drug posrednik, ki prejme informacije o korporacijskem dogodku, take informacije naslednjemu posredniku v verigi posreduje brez odlašanja in najpozneje do zaključka istega delovnega dne, ko je prejel informacije. Če posrednik prejme informacije na delovni dan po 16.00, jih posreduje brez odlašanja in najpozneje do 10.00 naslednji delovni dan.

Kadar se stanje v zadevnem deležu po prvem posredovanju spremeni, prvi posrednik in vsak drug posrednik v verigi do referenčnega datuma dodatno posreduje informacije novim delničarjem v svojih knjigah, in sicer glede na stanje na vsak delovni dan, do referenčnega datuma.
(6)

Analiza stroškov in koristi je tudi pokazala, da omejena zmogljivost shranjevanja podatkov na elektronsko oznako pomeni, da morajo informacije na elektronski oznaki zagotoviti povezavo do podatkovnih zbirk, v katerih so navedene podrobnejše informacije. Podatkovno-matrične kode in radiofrekvenčna identifikacija iz te uredbe vsebujejo ključne informacije za zagotovitev takšne povezave.
1. Izdelek (tako imenovani „masterbatch“) v obliki termoplastičnih peletov, sestavljen iz: — olja sivke, — olja poprove mete, — citronelala, — natrijevega benzoata, — polimera (etilen-vinil acetat (EVA) ali polietilena nizke gostote (LDPE)). Izdelek se uporablja kot surovina za vključitev eteričnih olj med postopkom predelave plastike. Namen tega je preprečiti, da bi nekatere živali grizle in poškodovale končne plastične izdelke.

3302 90 90
Mehanska naprava (tako imenovani „ročni trosilnik“), ki jo sestavljajo jeklena konstrukcija, plastični rezervoar, obložen s platnom, s prostornino približno 60 litrov, rotacijski trosilnik na spodnjem delu in dve pnevmatiki. Zasnovana je za distribucijo (raztros/razprševanje z rotacijo) gnojil, peska, semen, soli itn. Distribuirana količina se lahko prilagodi z ročico. Primerna je za redno vzdrževanje velikih območij. Glej sliko (*1).

8424 89 70
(2)

Z dopisom z dne 7. marca 2017 so francoski organi Komisijo obvestili, da je bilo na podlagi člena 15(4) Uredbe (EU) št. 1151/2012 dvema gospodarskima subjektoma s sedežem na njihovem ozemlju, ki izpolnjujeta pogoje iz navedenega člena, z Odlokom z dne 15. februarja 2017 o zaščiteni označbi porekla „Saint-Nectaire“, objavljenim 23. februarja 2017 v Journal Officiel de la République française, do 31. decembra 2021 odobreno prehodno obdobje. Med nacionalnim postopkom ugovora sta ta gospodarska subjekta, ki sta „Saint-Nectaire“ zakonito tržila vsaj pet let pred predložitvijo zahtevka, vložila ugovor v zvezi z obremenitvijo na hektar glavne krmne površine kmetijskih gospodarstev, ki se je z 1,4 GVŽ/ha zmanjšala na 1,3 GVŽ/ha. Zadevna gospodarska subjekta sta: GAEC Noilhat, Noilhat, 63690 Tauves, in GAEC de l'Eau verte, Lamur, 63113 Picherande.
(4)

Načrt za zavržke, ki ga določa Delegirana uredba (EU) št. 1392/2014, se bo iztekel 31. decembra 2017. Poleg tega ni bil sprejet noben ukrep za določitev izjeme de minimis v večletnem načrtu po 31. decembru 2017. V izogib nesorazmernim stroškom ravnanja z neželenim ulovom je zato primerno določiti izjemo de minimis v skladu s členom 15(7) Uredbe (EU) št. 1380/2013. Izjema de minimis bi se morala uporabljati na območjih GFCM (Generalne komisije za ribištvo v Sredozemlju), ki jih zajema trenutni načrt za zavržke, in sicer na območjih 1, 2, 5, 6, 7, 8, 9, 10, 11.1, 11.2 in 12 (zahodno Sredozemsko morje); 17 in 18 (Jadransko morje); ter 15, 16, 19, 20, 22, 23 in 25 (jugovzhodno Sredozemsko morje).
(7)

Pridobljeni so bili znanstveni prispevki zadevnih znanstvenih organov, ki jih je pregledal Znanstveni, tehnični in gospodarski odbor za ribištvo (v nadaljnjem besedilu: STECF) (5). Na srečanju strokovne skupine 11. septembra 2018, ki so se ga udeležili predstavniki 28 držav članic, Komisije in Evropskega parlamenta kot opazovalca, so bili obravnavani zadevni ukrepi. STECF je za nekatere staleže, na primer za stalež morske plošče, ugotovil, da stopnja preživetja posameznih rib morda ni tako zanesljiva kot pri drugih vrstah. Vendar je Komisija upoštevala relativni učinek te izjeme na skupni stalež, ne na posamezne ribe, in to uravnotežila s potrebo po nadaljnji ribolovni dejavnosti in zbiranju podatkov, da bi se lahko obravnavale pripombe STECF. Komisija meni, da bi bil v primerih, ko je relativna količina mrtvih zavržkov sorazmerno nizka, pragmatičen in preudaren pristop k upravljanju ribištva, da se dovolijo začasne izjeme, in sicer ob predpostavki, da v nasprotnem primeru ne bi bilo mogoče izvajati potrebnega zbiranja podatkov, ki je bistveno za ustrezno in premišljeno upravljanje zavržkov ob upoštevanju začetka popolne veljavnosti obveznosti iztovarjanja.
PRILOGA

Prilogi k Izvedbeni uredbi (EU) št. 1191/2014 se doda naslednji oddelek 13a:

„Oddelek 13a: Izpolnijo proizvajalci in uvozniki plinov – člen 19(1) Uredbe (EU) št. 517/2014 in točke 1(a) do 1(d); točke 2(a), 2(b) in 2(d) ter 3(a) in 3(b) Priloge VII k Uredbi (EU) št. 517/2014.

Prvič se uporablja za poročanje o dejavnostih, ki so bile izvedene v letu 2018 (najpozneje do 31. marca 2019) in do vključno tistega leta, v katerem se bo pravo Unije prenehalo uporabljati za Združeno kraljestvo.

Količine se morajo sporočiti v metričnih tonah na tri decimalna mesta natančno, in sicer za vsak posamezen plin iz oddelka 1 Priloge I k Uredbi (EU) št. 517/2014, ali za zmesi, ki vsebujejo vsaj enega od navedenih plinov, ali za vsak plin ali zmes, ki ga vsebujejo predhodno mešani polioli.
IZVEDBENA UREDBA KOMISIJE (EU) 2018/2044

z dne 19. decembra 2018

o spremembi Uredbe (ES) št. 1484/95 v zvezi z določitvijo reprezentativnih cen v sektorjih perutninskega mesa in jajc ter za albumine iz jajc

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1308/2013 Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (1) ter zlasti člena 183(b) Uredbe,

ob upoštevanju Uredbe (EU) št. 510/2014 Evropskega parlamenta in Sveta z dne 16. aprila 2014 o trgovinskih režimih za nekatero blago, pridobljeno s predelavo kmetijskih proizvodov, in razveljavitvi uredb Sveta (ES) št. 1216/2009 in (ES) št. 614/2009 (2) ter zlasti člena 5(6)(a) Uredbe,

ob upoštevanju naslednjega:

(1) Uredba Komisije (ES) št. 1484/95 (3) določa podrobna pravila za izvajanje sistema dodatnih uvoznih dajatev in reprezentativne cene v sektorjih perutninskega mesa in jajc ter za albumine iz jajc.

(2) Iz rednega spremljanja podatkov, ki so podlaga za določanje reprezentativnih cen za proizvode v sektorjih perutninskega mesa in jajc ter za albumine iz jajc, sledi, da je treba spremeniti reprezentativne cene za uvoz nekaterih proizvodov ob upoštevanju odstopanja cen glede na poreklo.

(3) Uredbo (ES) št. 1484/95 bi bilo zato treba spremeniti.

(4) Ker se mora ta ukrep začeti uporabljati čim prej po objavi posodobljenih podatkov, bi morala ta uredba začeti veljati na dan objave –

SPREJELA NASLEDNJO UREDBO:

Člen 1 Priloga I k Uredbi (ES) št. 1484/95 se nadomesti z besedilom iz Priloge k tej uredbi.

Člen 2 Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 19. decembra 2018 Za Komisijo V imenu predsednika Jerzy PLEWA Generalni direktor Generalni direktorat za kmetijstvo in razvoj podeželja

(1) UL L 347, 20.12.2013, str. 671.

(2) UL L 150, 20.5.2014, str. 1.

(3) Uredba Komisije (ES) št. 1484/95 z dne 28. junija 1995 o podrobnih pravilih za izvajanje sistema dodatnih uvoznih dajatev in o določitvi reprezentativnih cen v sektorju za perutninsko meso in v sektorju za jajca ter za albumine iz jajc in o razveljavitvi Uredbe št. 163/67/EGS (UL L 145, 29.6.1995, str. 47).
(2)

v Poglavju X se vstavi naslednji oddelek: „Oddelek 1a Splošne obveznosti (Člena 242 do 243 direktive 2006/112/ES) Člen 54a 1. V evidenci iz člena 243(3) Direktive 2006/112/ES, ki jo mora voditi vsak davčni zavezanec, ki prenese blago v okviru ureditve skladiščenja na odpoklic, so naslednje informacije: (a) država članica, iz katere je bilo blago odposlano ali odpeljano, in datum, ko je bilo blago odposlano ali odpeljano; (b) identifikacijska številka za DDV davčnega zavezanca, ki mu je namenjeno blago, ki jo je izdala država članica, v katero je blago odposlano ali odpeljano; (c) država članica, v katero je blago odposlano ali odpeljano, identifikacijska številka za DDV imetnika skladišča, naslov skladišča, v katerem se blago skladišči po prihodu, in datum prihoda blaga v skladišče; (d) vrednost, opis in količina blaga, ki prispe v skladišče; (e) identifikacijska številka za DDV davčnega zavezanca, ki zamenja osebo iz točke (b) tega odstavka pod pogoji iz člena 17a(6) Direktive 2006/112/ES; (f) davčna osnova, opis in količina dobavljenega blaga ter datum, ko je bila opravljena dobava blaga iz točke (a) člena 17a(3) Direktive 2006/112/ES, in identifikacijska številka za DDV pridobitelja; (g) davčna osnova, opis in količina blaga ter datum pojava katerega koli pogoja in ustreznega razloga v skladu s členom 17a(7) Direktive 2006/112/ES; (h) vrednost, opis in količina vrnjenega blaga ter datum vračila blaga iz člena 17a(5) Direktive 2006/112/ES. 2. V evidenci iz člena 243(3) Direktive 2006/112/ES, ki jo mora voditi vsak davčni zavezanec, kateremu je dobavljeno blago v okviru ureditve skladiščenja na odpoklic, so naslednje informacije: (a) identifikacijska številka za DDV davčnega zavezanca, ki prenese blago v okviru ureditve skladiščenja na odpoklic; (b) opis in količina blaga, ki mu je namenjena; (c) datum, ko blago, ki mu je namenjeno, prispe v skladišče; (d) davčna osnova, opis in količina blaga, ki mu je dobavljeno, ter datum pridobitve blaga znotraj Skupnosti iz točke (b) člena 17a(3) Direktive 2006/112/ES; (e) opis in količina blaga ter datum odstranitve blaga iz skladišča po navodilu davčnega zavezanca iz točke (a); (f) opis in količina uničenega ali pogrešanega blaga in datum uničenja, izgube ali tatvine blaga, ki je pred tem prispelo v skladišče, ali datum, ko je bilo ugotovljeno, da je blago uničeno ali pogrešano. Kadar je blago v okviru ureditve skladiščenja na odpoklic odposlano ali odpeljano imetniku skladišča, ki ni davčni zavezanec, ki mu je namenjena dobava blaga, ni nujno, da so v evidenci navedenega davčnega zavezanca informacije iz točk (c), (e), in (f) prvega pododstavka.“
(1)

V skladu s členom 27(1)(a) Direktive 92/83/EGS morajo države članice alkohol, ki je bil popolnoma denaturiran v skladu z zahtevami katere koli države članice, oprostiti plačila trošarine, pod pogojem, da je v skladu s pogoji iz odstavkov 3 in 4 navedenega člena o teh zahtevah izdano uradno obvestilo in da so odobrene.
IZVEDBENA UREDBA KOMISIJE (EU) 2018/1712

z dne 13. novembra 2018

o spremembi Izvedbene uredbe (EU) 2018/1013 o uvedbi začasnih zaščitnih ukrepov za uvoz nekaterih izdelkov iz jekla

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2015/478 Evropskega parlamenta in Sveta z dne 11. marca 2015 (1) ter zlasti členov 5 in 7 Uredbe,

ob upoštevanju Uredbe (EU) 2015/755 Evropskega parlamenta in Sveta z dne 29. aprila 2015 (2) ter zlasti členov 3 in 4 Uredbe,

ob upoštevanju naslednjega:

I. OZADJE

Vendar bi bilo treba v skladu s členom 33 sporazuma o gospodarskem partnerstvu (v nadaljnjem besedilu: SGP) med Evropsko unijo in njenimi državami članicami na eni strani ter državami Južnoafriške razvojne skupnosti (v nadaljnjem besedilu: SADC) na drugi strani (4) države SADC, ki izvajajo SGP, izključiti s področja uporabe zaščitnih ukrepov, ki jih je EU sprejela v skladu s Sporazumom STO o zaščitnih ukrepih.

Trenutno pri dveh kategorijah izdelka, tj. nerjavnih vročih valjanih pločevini in trakovih (kategorija izdelka 8) ter nerjavnih hladno valjanih pločevini in trakovih (kategorija izdelka 9), začasni zaščitni ukrepi za jeklo od vseh držav SADC, ki izvajajo SGP; veljajo samo za Južno Afriko.

II. POVEČANJE UVOZA

Na splošno izključitev Južne Afrike prav tako ne spreminja razvoja skupnega uvoza, saj je bil njen delež v tem uvozu majhen, in sicer je v obdobju 2013–2017 znašal manj od 0,5 % skupnega uvoza. Iz enakega razloga uvoz iz Južne Afrike ne spreminja ugotovitev iz uvodne izjave 81 Izvedbene uredbe (EU) 2018/1013 glede vpliva drugih dejavnikov na položaj industrije Unije.

III. STOPNJA ZAČASNIH UKREPOV

Južno Afriko bi bilo treba izključiti s področja uporabe začasnih zaščitnih ukrepov pri kategorijah izdelka 8 in 9, raven kvot za ti dve kategoriji pa ustrezno prilagoditi. Uvoz iz Južne Afrike, ki je potekal od začetka veljavnosti začasnih zaščitnih ukrepov, bi bilo treba z retroaktivnim učinkom izključiti iz izračuna kvote brez dajatev za preostanek obdobja veljavnosti začasnih ukrepov.

Ukrepi iz te uredbe so v skladu z mnenjem Odbora za zaščitne ukrepe, ustanovljenim na podlagi člena 3(3) Uredbe (EU) 2015/478 in člena 22(3) Uredbe (EU) 2015/755 –

SPREJELA NASLEDNJO UREDBO:

Člen 1

Začasni zaščitni ukrepi, uvedeni z Izvedbeno uredbo (EU) 2018/1013, se ne uporabljajo za uvoz kategorij izdelka 8 in 9, navedenih v Prilogi V k Izvedbeni uredbi (EU) 2018/1013 in s poreklom iz Južne Afrike. Priloga V k Izvedbeni uredbi (EU) 2018/1013, ki zadeva kategoriji izdelka 8 in 9, se nadomesti z naslednjim:
(10)

Agencija je 27. junija 2018 sprejela Znanstveno mnenje o varnosti ksilo-oligosaharidov kot novega živila na podlagi Uredbe (EU) 2015/2283 (4) (Scientific Opinion on the safety of xylo-oligosaccharides as a novel food pursuant to Regulation (EU) 2015/2283). To mnenje je v skladu z zahtevami iz člena 11 Uredbe (EU) 2015/2283.
Priloga A

Napotki za uporabo

Ta priloga je sestavni del OPMSRP 23 in ima enako veljavo kot drugi deli OPMSRP 23.

SPREMEMBE DEJSTEV IN OKOLIŠČIN (13. ČLEN)

A1 V skladu s 13. členom tega pojasnila podjetje oceni pomembnost in učinek spremembe dejstev in okoliščin ali novih informacij glede na veljavno davčno zakonodajo. Na primer, določen dogodek lahko privede do ponovne preučitve presoje ali ocene, opravljene za eno davčno obravnavo, ne pa za drugo, če za ti davčni obravnavi velja drugačna davčna zakonodaja.

A2 Primeri sprememb dejstev in okoliščin ali novih informacij, ki lahko – odvisno od okoliščin – privedejo do ponovne ocene presoje ali ocene, ki se zahteva v tem pojasnilu, med drugim vključujejo:

(a) preverjanja ali ukrepe davčnih organov. Na primer: (i) soglasje ali nesoglasje davčnega organa za davčno obravnavo ali podobno davčno obravnavo, ki jo uporablja podjetje; (ii) podatek, da je davčni organ podal soglasje za podobno davčno obravnavo, ki jo uporablja drugo podjetje, oziroma da soglasja ni podal; ter (iii) podatek o prejetem ali plačanem znesku za poravnavo podobne davčne obravnave;

(b) spremembe pravil, ki jih določi davčni organ;

(c) potek pravice davčnega organa, da preveri ali ponovno preveri davčno obravnavo.

A3 Če manjka samo podatek glede strinjanja ali nestrinjanja davčnega organa z davčno obravnavo, to najverjetneje ne pomeni spremembe dejstev in okoliščin ali nove informacije, ki vplivajo na presoje in ocene, zahtevane s tem pojasnilom.

RAZKRITJE

A4 V primeru negotovosti glede obravnav davka iz dobička se podjetje odloči, ali bo razkrilo:

(a) presoje, opravljene za določitev obdavčljivega dobička (davčne izgube), davčnih osnov, neizrabljenih davčnih izgub, neizrabljenih davčnih dobropisov in davčnih stopenj, v skladu s 122. členom MRS 1 Predstavljanje računovodskih izkazov; ter

(b) informacije o predpostavkah in ocenah, opravljenih pri določitvi obdavčljivega dobička (davčne izgube), davčnih osnov, neizrabljenih davčnih izgub, neizrabljenih davčnih dobropisov in davčnih stopenj, v skladu s 125.–129. členom MRS 1.

A5 Če podjetje sklene, da je verjetno, da bo davčni organ sprejel negotovo davčno obravnavo, se odloči, ali bo morebitni učinek negotovosti razkrilo kot pogojno davčno obveznost, in sicer v skladu s 88. členom MRS 12.
(5)

Okvir AML/CFT, ki velja v Pakistanu, in način uporabe tega okvira razkrivata strateške pomanjkljivosti. Pomanjkljivosti vključujejo nadzor in izvajanje nadzora glede AML/CFT s strani finančnih institucij, vključno s podjetji, ki opravljajo storitve v plačilnem prometu; nezadostne ukrepe za preprečevanje nezakonitega čezmejnega prenosa valute; nezadostne rezultate pri preiskavah financiranja terorizma in povezanem pregonu, vključno s pomanjkanjem potrebnega usklajevanja med različnimi organi; nezadostno izvajanje ciljnih finančnih sankcij in resolucij Varnostnega sveta Združenih narodov 1267 (1999) in 1373 (2001) ter nezadostno izvrševanje prepovedi sredstev in finančnih storitev.